Diari Oficial de la Generalitat Valenciana


Sumari del DOGV 8210, del 11-01-2018 (2017/12874)

RESOLUCIÓ de 20 de desembre de 2017, del director general de l'Institut Valencià de la Joventut, mitjançant la qual es deleguen competències i atribucions.
-----------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12772


Data del document
:   20-12-2017

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 20 de desembre de 2017, del director general de l'Institut Valencià de la Joventut, mitjançant la qual es deleguen competències i atribucions. [2017/12459]  
Els articles 8 i 11 de la Llei 15/2017, de 10 de novembre, de la Generalitat, de polítiques integrals de joventut, estableixen els òrgans de direcció de l'Institut Valencià de la Joventut i preveuen el nomenament de la persona titular de la Direcció General mitjançant un decret del Consell, nomenament que s'ha dut a terme pel Decret 196/2017, de 5 de desembre.  
En l'article 9 de la Llei 40/2015, d'1 d'octubre, de règim jurídic del sector públic, s'estableix la regla general que els titulars dels òrgans de les diferents administracions públiques poden delegar l'exercici de les competències que tinguen atribuïdes en altres òrgans de la mateixa administració, encara que no en siguen jeràrquicament dependents, permetent que la delegació puga ser revocada en qualsevol moment per l'òrgan que l'haja conferida. Així mateix, aquest precepte exigeix com a requisit perquè la delegació desplegue els seus efectes la seua publicació en el corresponent diari oficial.  
D'acord amb el principi d'eficàcia que regeix en l'actuació de les administracions públiques, previst en l'article 3.1 de l'esmentada Llei 40/2015, es creu convenient la delegació de l'exercici de determinades competències de la Direcció General en les persones titulars de l'Àrea de l'IVAJ i del Servei de Gestió Econòmica i Contractació, als efectes d'aconseguir una major agilitat en la gestió de les funcions encomanades.  
D'acord amb tot el que antecedeix, resolc:  
  
Primer  
Delegar en la persona titular de l'Àrea de l'IVAJ les competències i atribucions següents:  
1. Les relatives a la gestió del capítol I, Despeses de personal, del pressupost de l'IVAJ que corresponguen al director general i no estiguen atribuïdes a un altre òrgan.  
2. Aquelles en matèria d'horari de treball, control de presència, formació del personal, permisos, llicències, autoritzacions i vacances del personal.  
3. La formalització de sol·licituds, recursos i en general de tots els actes i tràmits administratius que siguen necessaris per a la gestió de l'IVAJ davant de la Tresoreria General de la Seguretat Social, la Mutualitat de Funcionaris Civils de l'Estat, l'Institut Nacional de la Seguretat Social i les mútues d'accidents de treball i malalties professionals, quan corresponguen al director general i no estiguen atribuïts a un altre òrgan.  
  
4. La signatura de tots els documents administratius i de gestió pressupostària que calguen per a l'execució de transferències corrents o de capital aprovades en el marc de convocatòries públiques d'ajudes o subvencions.  
5. La signatura de tots els documents administratius i de gestió pressupostària que calguen per a l'execució de resolucions de revocació o minoració en el marc de convocatòries públiques d'ajudes o subvencions.  
6. La signatura de tots els documents administratius i de gestió pressupostària que calguen per a l'ingrés d'impostos, taxes o retencions a tercers que haja d'abonar o realitzar i ingressar l'IVAJ, així com l'aprovació de la despesa i ordenació del pagament d'arbitris, taxes i impostos.  
7. La signatura de tots els documents administratius i de gestió comptable que calguen per a l'execució del pressupost d'ingressos de l'IVAJ.  
8. La signatura dels documents relatius a les situacions administratives del personal, dirigides a la seua anotació o inscripció en el Registre de Personal de la Direcció General de Funció Pública.  
9. La signatura dels documents administratius i de gestió pressupostària que es deriven de l'exercici de competències que el titular de l'Àrea de l'IVAJ tinga delegades o d'ingressos procedents de subvencions o convenis.  
  
  
Segon  
Delegar en la persona titular del Servei de Gestió Econòmica i Contractació la competència per a certificar les dades tributàries, fiscals o econòmiques que corresponguen a l'IVAJ respecte de terceres persones o davant de l'Administració tributària.  
  
Tercer  
Sempre que es faça ús d'aquesta delegació d'atribucions s'haurà de fer constar expressament aquesta circumstància en la resolució o acte que s'adopte, i es consideraran dictats per l'òrgan delegant, sense que es puguen delegar competències delegades.  
  
Quart  
Queda revocada i sense efecte la Resolució de 16 de juliol de 2015 (DOGV 7575, 21.07.2015) i totes les resolucions de la Direcció General de l'Institut Valencià de la Joventut o de la Direcció General de l'Institut Valencià de la Joventut.Generalitat Jove per les quals es deleguen atribucions, funcions, competències, o signatura i que foren adoptades amb anterioritat a la present delegació.  
  
Cinqué  
Les delegacions previstes en la present resolució tindran eficàcia des del dia de la seua publicació en el Diari Oficial de la Generalitat Valenciana.  
  
València, 20 de desembre de 2017.- El director general de l'Institut Valencià de la Joventut: Jesús Martí Nadal.